CELEX: 32019D1031(01)
Language: fi
Date: 2019-10-24 00:00:00
Title: Neuvoston Päätös (EU) annettu 24 päivänä lokakuuta 2019, Europolin apulaispääjohtajan nimittämisestä2019/C 370/02

31.10.2019   
               
               
                  FI
               
               
                  Euroopan unionin virallinen lehti
               
               
                  C 370/4
               
            
         NEUVOSTON PÄÄTÖS (EU) 
         annettu 24 päivänä lokakuuta 2019,
         Europolin apulaispääjohtajan nimittämisestä
         (2019/C 370/02)
         EUROOPAN UNIONIN NEUVOSTO, joka
         ottaa huomioon Euroopan unionin lainvalvontayhteistyövirastosta (Europol) sekä neuvoston päätösten 2009/371/YOS, 2009/934/YOS, 2009/935/YOS, 2009/936/YOS ja 2009/968/YOS korvaamisesta ja kumoamisesta 11 päivänä toukokuuta 2016 annetun Euroopan parlamentin ja neuvoston asetuksen (EU) 2016/794 (1) ja erityisesti sen 54 ja 55 artiklan,
         toimii viranomaisena, jolla on valtuudet nimittää Europolin pääjohtaja ja apulaispääjohtajat,
         sekä katsoo seuraavaa:
         
                     (1)
                  
                  
                     Yhden Europolin nykyisen apulaispääjohtajan toimikausi päättyy 31 päivänä lokakuuta 2019. Sen vuoksi on tarpeen nimittää Europolille uusi apulaispääjohtaja.
                  
               
                     (2)
                  
                  
                     Europolin hallintoneuvoston 1 päivänä toukokuuta 2017 antamassa päätöksessä vahvistetaan säännöt Europolin pääjohtajan ja apulaispääjohtajien valinnalle, toimikauden jatkamiselle ja erottamiselle.
                  
               
                     (3)
                  
                  
                     Europolin hallintoneuvoston 1 päivänä toukokuuta 2017 antaman päätöksen 3 artiklan 1 kohdan a alakohdan mukaisesti yhden Europolin apulaispääjohtajan paikan katsotaan vapautuneen 31 päivänä tammikuuta 2019, toisin sanoen yhdeksän kuukautta ennen yhden Europolin nykyisen apulaispääjohtajan toimikauden päättymistä. Europolin apulaispääjohtajan avoimesta toimesta julkaistiin ilmoitus Euroopan unionin virallisessa lehdessä23 päivänä tammikuuta 2019 (2).
                  
               
                     (4)
                  
                  
                     Hallintoneuvoston perustama valintalautakunta, jäljempänä ’valintalautakunta’, laati esivalintaluettelon asetuksen (EU) 2016/794 54 artiklan 2 kohdan mukaisesti. Valintalautakunta laati asianmukaisesti perustellun lausunnon 8 päivänä toukokuuta 2019.
                  
               
                     (5)
                  
                  
                     Valintalautakunnan lausunnon perusteella ja asetuksen (EU) 2016/794 sekä hallintoneuvoston 1 päivänä toukokuuta 2017 antaman päätöksen mukaisesti hallintoneuvosto antoi 23 päivänä toukokuuta 2019 Europolin apulaispääjohtajan nimittämisestä perustellun lausunnon, jossa se esitti neuvostolle kolmen toimeen soveltuvan ehdokkaan esivalintaluettelon.
                  
               
                     (6)
                  
                  
                     Neuvosto valitsi 18 päivänä heinäkuuta 2019 Jürgen EBNERin Europolin seuraavaksi apulaispääjohtajaksi ja ilmoitti hänen valinnastaan Euroopan parlamentin toimivaltaiselle valiokunnalle asetuksen (EU) 2016/794 54 artiklan 2 kohdan neljännen alakohdan soveltamiseksi.
                  
               
                     (7)
                  
                  
                     Valittu ehdokas oli 5 päivänä syyskuuta 2019 kuultavana Euroopan parlamentin kansalaisvapauksien sekä oikeus- ja sisäasioiden valiokunnassa, jäljempänä ’LIBE-valiokunta’, ja neuvostolle ilmoitettiin 18 päivänä lokakuuta 2019 päivätyllä kirjeellä LIBE-valiokunnan asetuksen (EU) 2016/794 54 artiklan 2 kohdan neljännen alakohdan mukaisesti hyväksymästä lausunnosta,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Jürgen EBNER nimitetään Europolin apulaispääjohtajaksi ajanjaksoksi, joka alkaa 1 päivänä marraskuuta 2019 ja päättyy 31 päivänä lokakuuta 2023, palkkaluokkaan AD 14.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 24 päivänä lokakuuta 2019.
            
               
                  Neuvoston puolesta
               
               
                  Puheenjohtaja
               
               A.-K. PEKONEN
            
         
         
            (1)  EUVL L 135, 24.5.2016, s. 53.
         
            (2)  EUVL C 28 A, 23.1.2019, s. 1.